**200916**

**Құдайға толықтай сенім арту**

**2 бөлім**

***«Ал Иса Мәсіхпен жүрген сендердің барлық қажеттеріңді де менің Құдайым Өзінің керемет байлығы бойынша қамтамасыз ететін болады.»***

***(Філіпілікт. хат 4:19)***

Жалғасы....Алайда, бірнеше күннен кейін, ақ пикап көлігінде, бір фермер біздің үйіміздің қасына келіп тоқтады. Бізге 45 келі картопты түсіргеннен кейін, мистер Смит, оның аты осылай еді: «Бұл біткеннен кейін, маған хабарласыңыз, мен сізге тағы әкеліп беремін» - деді. Біз шын жүректен алғыс айтып, онымен қоштастық.

Қырық бес килограмм картоп! Біз өзімізді миллионерлердей сезіндік. Біз өте бай едік, өйткені картоптан түрлі-түрлі тағамдар дайындауға болады. Оны қайнатуға, пісіруге, қуыруға, отқа пісіруге және т.б болады. Біз бұған өте риза болдық. Бірақ біраз уақыттан кейін мен картоптың тез азайып бара жатқанын байқадым. Содан кейін мен Смиттің: «Мына картоп таусылғанда, маған хабарлаңыз, сонда мен сізге тағы әкелемін», - дегені есіме түсті.

Бұл менің өркөкіректігім бе, әлде мінезімнің қасарушылығы ма, білмеймін, бірақ маған: «Смит аға, бізге тағы да картоп керек» - дегеннен гөрі, жардан секіріп түсу оңайырақ болып көрінді. Мен тізерлеп отырып: «Тәңірім, Смит ағаға бізге тағы да картоп керек екенін айтшы» - деп мінажат еттім.

Білесіз бе, екі апта өткен жоқ, әлгі ақ пикап біздің үйіміздің қасына тағы тоқтады, ал Смит ағай тағы 45 келі картоп түсіріп берді. Бірінші үйіндіден не қалғанын қарасам, тек қана екі картоп қалыпты. Бұл Құдайдың берген батасы емес пе?! Ойлап қараңызшы, Құдай бізді соншалықты жақсы көрді, тіпті бізде қанша картоп қалғанын ұмытқан жоқ! Бұл қарапайым оқиға менің Құдайға деген сенімімді арттырды, соның арқасында келесі жылдары Құдайдың жұмысы үшін он мың доллар жинадық».

Дуффилд бұл оқиғаны әрдайым оның өміріндегі ерекше оқиғалардың бірі ретінде қарастырды. Бұл оқиға оны тек Құдаймен оңашада, мінажат ету арқылы үлкен нәтижеге жетуге болатынын үйретті. «Ал Иса Мәсіхпен жүрген сендердің барлық қажеттеріңді де менің Құдайым Өзінің керемет байлығы бойынша қамтамасыз ететін болады.» (Філіпілікт. хат 4:19)

Егер Көктегі Әкеңіз сіздің басыңыздағы шаштарыңыздың санын білсе, онда Оған сіздің тамақтануға қаражатыңыздың бар-жоғын білу тіпті оңай.